Okresná prokuratúra Veľký Krtíš 
Banícka 3, 990 80 Veľký Krtíš 	

Sp. zn. : Pv 77/12/6610	Veľký Krtíš, 1.7.2013
EEČ : 2-50-50-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Veľký Krtíš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 1.7.2013, spisová značka Pv 77/12/6610, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V trestnej veci obvineného XXXXX, nar. XXXXX v XXXXX, za prečin ublíženia na zdraví podľa § 158 Tr. zák. na tom skutkovom základe, že dňa 11.02.2012 o 10.45 h vo XXXXX ako vodič osobného motorového vozidla značky VW Golf, EČ XXXXX na križovatke ciest I/75 a ulica XXXXX nerešpektoval dopravnú značku "Daj prednosť v jazde", vošiel do križovatky, kde prednou časťou svojho vozidla narazil doľavej prednej časti osobného motorového vozidla značky Seat Cordoba, XXXXX, ktoré prichádzalo z prava a ktoré viedol XXXXX, XXXXX, pri nehode utrpela vo vozidle Seat Cordoba spolujazdkyňa XXXXX, nar. XXXXX zranenia otras mozgu, pomliaždenie hrudnej kosti, pomliaždenie ľavého kolena, ktoré zranenia si vyžiadali liečenie do 6 týždňov, obvinený svojím konaním porušil ustanovenie § 20 ods. 1 zák. č 8/2009 Z. z. o cestnej premávke v znení zmien a doplnkov. 

Uznesením prokurátora Okresnej prokuratúry XXXXX zo dňa 1.7.2013, spisová značka Pv 77/12/6610, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením Okresného prokurátora vo Veľkom Krtíši sp. zn. Pv 77/12 zo dňa 29.05.2012 bolo podľa § 216 ods. 1 Tr. por. podmienečne zastavené trestné stíhanie obvineného XXXXX za trestný čin ublíženia na zdraví podľa § 158 Tr. zák. na tom skutkovom základe ako je to uvedené vo výrokovej časti tohto uznesenia. Uznesenie nadobudlo právoplatnosť 05.06.2012 a obvinenému bola uložená skúšobná doba v trvaní 12 mesiacov, ktorá uplynula 05.06.2013. 

	Po uplynutí skúšobnej doby boli na obvineného XXXXX vyžiadané správy o povesti z Obvodného úradu XXXXX, Mesta XXXXX, zamestnávateľa, MV SR, OO PZ XXXXX a ODI PZ SR XXXXX. Taktiež na obvineného bol vyžiadaný nový odpis z registra trestov. 

	Po doručení uvedených správ bolo zistené, že obvinený XXXXX v čase od 05.06.2012 do 05.06.2013 sa nedopustil žiadneho protiprávneho konania a to či už vo forme trestného činu alebo priestupku, práve naopak počas skúšobnej doby viedol bezúhonný život. 

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil.

	Vzhľadom k tomu, že obvinený XXXXX viedol v skúšobnej dobe podmienečne zastaveného trestného stíhania riadny život, boli u neho splneného všetky podmienky pre rozhodnutie o tom, že sa v skúšobnej dobe osvedčil. 

	Vzhľadom k horeuvedeným skutočnostiam som rozhodol tak, ako je to uvedené vo výrokovej časti tohto uznesnia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Geško
prokurátor